钦定古今图书集成/明伦汇编/官常典/第656卷 > 胡霆桂
## 钦定古今图书集成/明伦汇编/官常典/第656卷 > 胡霆桂

按《南昌郡乘》，霆桂字直翁，进贤人。开庆进士，为铅山
主簿。公清严毅。时私酿之禁甚严，有妇诉其姑私酿
者，霆桂诘之曰：“汝与姑和乎？”曰：“和。”曰：“然则汝能代姑
受责矣。”以私酿律笞之，政化遂行，县大治。宗室寓居
多不输田赋，霆桂绳以法，卒为所诬。以残贼免归，著
书自娱，凡天经地志、礼乐名物及医药卜筮之书无
不究核，号“宽居先生。”